Karang sebuah tulisan dalam bahasa Betawi yang bernada naratif dan panjangnya 1 paragraf.

Waktu lagi mumet-mumetnye mikir konten nyang harus dibuat, Doel ngeliat temen sedipisinye malah sibuk joget-joget depan gawae. Sejujurnye, Doel lumayan sering liat jogetan kek gitu, walopun kagak ngarti kok bise orang-orang joget gaya nyang same. Gegara penasaran, Doel nanye temennye, "Eh, lu ngapaen joget-joget gitu, sih? Sinih, bantuin nyusun konten." Temennye langsung nengok ke Doel, terus ngejawab, "Enih guah juge lagi bikin konten buat organisasi sebelah, Doel. Kudu bari joget ginih." Doel ngelongo dengernye. Untung, abis ntu ame temennye langsung dijelasin kalo die lagi bikin konten di TikTok. "Joget TikTok" jadi konten nyang masi banyak didemenin banyak orang jaman karang. Makanye, walopun dalem konten ntu die ngasi materi soal manpaat olahrage, gegara dia masupnye UKM olahrage, die ngelakuinnye bari joget nyang lagi piral, biar engagement-nye tinggi!